Barcelona joffru lil Antoine Griezmann lil Chelsea Barcelona offrew lil Antoine Griezmann lir-rebbieħa taċ-Champions League, Chelsea, hekk kif il-klabb irid inaqqas l-ispejjeż tas-salarji. Il-ġganti tal-La Liga qed jitħabtu finanzjarjament u qed jagħtu prijorità lil ftehim biex jiffirmaw mill-ġdid lil-leġġenda tal-club Lionel Messi, li bħalissa huwa free agent. Barcelona huma lesti li jbigħu lil Griezmann – li bħalissa qed jaqla' aktar minn £500,000 fil-ġimgħa – fit-tieqa tat-trasferimenti ta' dan is-sajf u għamlu kuntatt ma' Chelsea biex jiskopru l-interess potenzjali tagħhom fil-Franċiż. Il-manager Thomas Tuchel huwa maħsub li huwa ammiratur tal-player ta' 30 sena, bil-Ġermaniż ifittex li jiffirma difensur ċentrali, midfielder u attakkant ċentrali dan is-sajf. Erling Braut Haaland ta' Borussia Dortmund jibqa' l-mira ewlenija ta' Chelsea, għalkemm Tuchel jista' jirrikorri għand Griezmann jekk ftehim għall-istilla Norveġiża jonqos milli jimmaterjalizza. Griezmann deher 51 darba fil-kompetizzjonijiet kollha għal Barcelona matul l-istaġun 2020-21, skorja 20 goal u pprovda 13-il assist.